Checiches+Adina

=Checiches Adina=

Strucutura organizatorică a întreprinderii

 * Definitie
 * Elementele de bază ale structurii organizatorice

Definiţie
Prin structura organizatorică se înţelege ansamblul persoanelor, subdiviziunilor organizatorice şi relaţiilor care se stabilesc între acestea în vederea realizării obiectivelor întreprinderii.

Elementele de bază ale structurii organizatorice
Elaborarea unei structuri organizatorice necesită stabilirea elementelor sale de bază. Principalele componente care se regăsesc în orice înterprindere, indiferent de specificul activităţii acesteia, sunt: postul, funcţia, ponderea ierarhică, compartimentul sau departamentul, relaţiile dintre compartimente sau posturi, niveluri ierarhice.

Postul
Postul reprezintă totalitatea sarcinilor, competenţelor şi responsabilităţilor ce revin permanent şi în mod organizat unui salariat pentru realizarea obiectivelor sale profesionale. În mod practic, numărul posturilor este egal cu numărul locurilor de muncă. Deoarece postul reprezintă cea mai simplă subdiviziune organizatorică a întreprinderii, este necesar să cunoaştem detaliat conţinutul său: sarcinile, competenţele, responsabilităţile şi obiectivele individuale.

Funcţia
Funcţia se defineşte prin totalitatea posturilor care au aceleaşi caracteristici principale şi care sunt în subrdinea unei persoane din structura organizatorică a intreprinderii.

Ponderea ierarhică
Ponderea ierarhică se defineşte prin numărul de persoane conduse în mod direct de către manager.

Compartimentul
Compartimentul reprezintă o grupare de persoane care realizează activităţi omogene sau complementare, contribuie la realizarea aceloraşi obiective şi sunt în subordinea aceluiaşi manager.

Nivelul ierarhic
Nivelul ierarhic este reprezentat de totalitatea subdiviziunilor organizatorice situate la aceeaşi distanţă faţă de conducerea întreprinderii. Fiecarui nivel ierarhic îi sunt specifice o anumită competenţă şi o anumită responsabilitate necesară îndeplinirii corespunzătoare a sarcinilor. Totalitatea treptelor ierarhice şi legăturile structurale dintre compartimentele de muncă aflate pe diferite niveluri ierarhice formează piramida ierarhică.

Relaţiile organizatorice
Relaţiile organizatorice reprezintă relaţiile structurale ce se stabilesc între diferite subdiviziuni organizatorice datorită necesităţii unui schimb permanent de informaţii.